wannaphong/clean_thaiwikipedia huggingface dataset:
# วัดแสนทอง (อำเภออมก๋อย)
วัดแสนทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอมก๋อย อำเภออมก๋อย จังหวัดเชียงใหม่ ที่ดินตั้งวัดมีเนื้อที่ 3 ไร่ มีที่ธรณีสงฆ์จำนวน 2 แปลง เนื้อที่ 11 ไร่ 3 งาน

วัดแสนทอง หรือมีอีกชื่อคือ วัดบ้านดง ได้รับอนุญาตตั้งเป็นวัด พ.ศ. 2444 ได้รับพระราชทานวิสุงคามสีมาเมื่อ พ.ศ. 2516

อาคารเสนาสนะประกอบด้วย อุโบสถ วิหาร กุฏิ หอระฆัง ศาลาการเปรียญ กุฏิรับรอง โรงครัว ปูชนียวัตถุมีพระพุทธรูปแสนทอง พระพุทธรูปศิลปะเชียงแสน ผู้เฒ่าผู้แก่ชาวอมก๋อยเล่าว่า เดิมพระเจ้าแสนทองเป็นพระพุทธรูปที่มาจากทางภาคกลาง แถบเมืองละโว้ ลพบุรี เมื่อพระนางจามเทวีจะเสด็จมาครองเมืองลำพูน 
พระนางเสด็จขึ้นมาทางเรือตามแม่น้ำปิงและได้นำพระเจ้าแสนทองมาด้วย พอขึ้นมาถึงดอยเกิ้ง อยู่ในเขตอำเภอฮอดก็ได้นำเอาพระเจ้าแสนทองไปประดิศฐานไว้ที่วัดดอยเกิ้ง จากนั้นเกิดมีสงครามกับพม่า พระนางได้สั่งให้นำเอาพระเจ้าแสนทองไปหลบซ่อนไว้ในป่าใกล้ ๆ กับวัดดอยเกิ้ง ปัจจุบันเรียกบริเวณนั้นว่า ห้วยแสนทอง ต่อมาประมาณ 700 ปีที่ผ่านมาชาวลัวะ (ละว้า) ได้มาสร้างถิ่นฐานและได้ไปเอาพระเจ้าแสนทองมาประดิษฐานไว้ที่วัดแสนทอง จากนั้นต่อมาประมาณ 450 ปี ชาวลัวะได้อพยพถิ่นฐานไปอยู่ที่อื่น วัดจึงเป็นวัดร้าง จนครั้นนพระยาอินต๊ะมีตำาแหน่งเป็นพ่อขุนเมืองอมก๋อย จะย้ายพระแสนทองแต่บังคับช้างไม่ได้ จึงมาไว้ทีเดิม

ด้านการศึกษา มีโรงเรียนพระปริยัติธรรมแผนกธรรมเปิดสอน พ.ศ. 2468 นอกจากนี้ในวัดมีห้องสมุดและพิพิธภัณฑ์พระพุทธรูปแสน

รายนามเจ้าอาวาส
พระอินต๊ะ ปญฺญาวํโส
พระอุด จิตฺตวโร
พระต๋าคำ ถาวโร 
พระสว่าง อริยวํโส
พระอิ่นคำ อริยวํโส
พระปฐม จรณธมฺโม
พระครูคำปัน สิริมงฺคโล
พระอริการจักรพงษ์ เกสธมฺโม
พระอินสม ภทฺทจาโร
พระครูสุนทรวิภาต
# สนามบินปราจีนบุรี
สนามบินทหารบกปราจีนบุรี  หรือ สนามบินมณฑลทหารบกที่ 12 หรือ สนามบินค่ายจักรพงษ์ หรือ สนามบินปราจีนบุรี เป็นฐานบินของมณฑลทหารบกที่ 12 กองทัพบกไทย ตั้งอยู่ภายในค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี 

 ประวัติ 
สนามบินปราจีนบุรี ไม่ปรากฏปีที่ก่อตั้งแต่ชัด แต่จากการสืบค้นมีปรากฏบนฐานข้อมูลของหอสมุดแห่งชาติในหนังสือพิมพ์ประชาชาติเมื่อวันที่ 16 มิถุนายน พ.ศ. 2477 กล่าวถึงในหัวข้อข่าวเบ็ดเตล็ดถึงอากาศยานจำนวน 6 ลำของกองทัพได้เดินทางไปยังจังหวัดปราจีนบุรี ซึ่งหนึ่งในเครื่องบินทั้ง 6 ลำนั้นถูกระบุว่าประสบอุบัติเหตุร่อนลงฉุกเฉิน ทำให้มีการแก้ข่าวจาก สิบโท โต๊ะ ซึ่งถูกกล่าวถึงว่าประสบเหตุว่าตนสามารถนำเครื่องร่อนลงอย่างปลอดภัยที่สนามบินปราจีนบุรี

ในระหว่างปี พ.ศ. 2483-2484 มีการวางกำลังทางอากาศของกองบินน้อยที่ 3 จำนวน 1 ฝูงบิน ในกรณีพิพาทอินโดจีนเพื่อสนับสนุนการปฏิบัติการภาคพื้นดินของกองทัพภาคบูรพา

ในคืนวันที่ 8 และ 9 มกราคม พ.ศ. 2484 ฝรั่งเศสได้ส่งเครื่องบินทิ้งระเบิดแบบฟาร์มัง (Farman) จำนวน 2 ลำเข้ามาทิ้งระเบิดในจังหวัดปราจีนบุรีและนครราชสีมา ทำให้สนามบินปราจีนบุรีได้รับความเสียหายพร้อมด้วยอากาศยานที่ประจำการในสนามบินส่วนหนึ่ง ขณะที่เครื่องบินหลักของกองทัพไทยคือนาโกยาไม่ได้รับความเสียหายเนื่องจากถอนกำลังกลับไปที่ฐานทัพอากาศดอนเมืองแล้ว

สนามบินปราจีนบุรีได้รับการประกาศให้เป็นสนามบินอนุญาตในปี พ.ศ. 2498 และยังคงสถานะอยู่จนถึงปัจจุบัน

 บทบาทและปฏิบัติการ 

 กองทัพบกไทย 
สนามบินปราจีนบุรี อยู่ในความดูแลของ มณฑลทหารบกที่ 12 เป็นที่ตั้งหลักของชุดปฏิบัติการบินทหารบก กองกำลังบูรพา สนับสนุนอากาศยานในการปฏิบัติการในพื้นที่ของกองกำลังบูรพาและมณฑลทหารบกที่ 12

 หน่วยในฐานบิน 
หน่วยบินที่วางกำลังในสนามบินปราจีนบุรีในปัจจุบัน ประกอบไปด้วย

 กองทัพบกไทย 

 กองกำลังบูรพา 
 ชุดปฏิบัติการบินทหารบก – มีอากาศยานปีกหมุนจากศูนย์การบินทหารบกหมุนเวียนกันมาประจำการ

 สิ่งอำนวยความสะดวก 
สนามบินปราจีนบุรี ตั้งอยู่ภายในค่ายจักรพงษ์ ตำบลดงพระราม อำเภอเมืองปราจีนบุรี จังหวัดปราจีนบุรี ซึ่งนอกจากจะใช้งานในการบินแล้ว ยังถูกใช้เป็นพื้นที่ในการประกอบพิธีการตรวจพลหรือสวนสนามของมณฑลทหารบกที่ 12 และกองพลทหารราบที่ 2 รักษาพระองค์ 

 ลานบิน 
สนามบินปราจีนบุรี ประกอบด้วยทางวิ่งความยาว  ความกว้าง  อยู่เหนือจากระดับน้ำทะเล  ทิศทางรันเวย์คือ 17/35 หรือ 170° และ 350° พื้นผิวแอสฟอลต์คอนกรีต
# กาญจน์ ตั้งปอง
กาญจน์ ตั้งปอง (เกิด 7 เมษายน พ.ศ. 2529)  ปัจจุบันดำรงตำแหน่งเป็นกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎรจังหวัดตรัง สังกัดพรรคประชาธิปัตย์

 ประวัติ 
กาญจน์ เกิด 7 เมษายน พ.ศ. 2529 ที่อำเภอกันตัง จังหวัดตรัง เป็นบุตรนายวิสิฐ ตั้งปอง นางวิไล ตั้งปอง

สำเร็จการศึกษาระดับปริญญาตรี คณะนิเทศน์ศาสตร์ สาขาประชาสัมพันธ์จากมหาวิทยาลัยราชภัฏพระนคร และสำเร็จการศึกษาระดับปริญญาโท คณะบริหารธุรกิจจากมหาวิทยาลัยรามคำแหง ศูนย์ตรัง

 งานการเมือง 
กาญจน์ เข้าสู่วงการการเมืองด้วยการเป็น สมาชิกสภาเทศบาลเมืองกันตัง ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดตรังครั้งแรกในปี พ.ศ. 2566 ในสังกัดพรรคประชาธิปัตย์“บ้านโล่สถาพรพิพิธ” ผงาดขึ้นบัลลังก์ จ.ตรัง กวาด ส.ส. 3 ที่นั่ง รัฐประหารเงียบ “บ้านหลีกภัย”หมดมนต์ขลังนายหัวชวน?! ตรังเขต 1-2 แพ้ถล่มทลาย “บ้านโล่” เขต 3-4 ชูธงเข้าวินอัปเดต ตรัง นับคะแนน ผลเลือกตั้ง ส.ส. 4 เขต ปชป.รั้ง 2 ลุงตู่ 1 ลุงป้อม 1 ด้วยคะแนน 29,594 ห่างอันดับ 2 เพียง 392 คะแนน โดยก่อนหน้านั้นมีผู้ประสงค์ลงสมัครรับเลือกตั้งเป็นสมาชิกสภาผู้แทนราษฎรจังหวัดตรังเขต 4 ในสังกัดพรรคประชาธิปัตย์ คือนายกาญจน์ และสมบูรณ์ อุทัยเวียนกุล อดีตสส.ตรัง และได้ทำโพลล์ในที่สุดกาญจน์ก็ได้เป็นว่าที่ผู้สมัคร"เดชอิศม์" เชื่อคนตรัง หนุน "กาญจน์ ตั้งปอง" เป็นว่าที่ผู้สมัครส.ส. ปชป.‘เดชอิศม์’เผยผลโพลชาวตรังชู ‘ส.ท.กาญจน์’เป็นว่าที่ผู้สมัครส.ส.ปชป‘เดชอิศม์’ ยันศึกชิงลง ส.ส. ตรังจบแล้ว โพลหนุน ‘กาญจน์ ตั้งปอง’ ส่วน ‘เด็กชวน’ ลงปาร์ตี้ลิสต์

 สมาชิกสภาผู้แทนราษฎร 
กาญจน์ ตั้งปอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดตรัง สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๖, ๑๓ สิงหาคม ๒๕๖๗
# อัลฟี เดอไวน์
อัลฟี ฌอน เดอไวน์ (, เกิด 1 สิงหาคม 2004) เป็นนักฟุตบอลอาชีพชาวอังกฤษ เล่นในตำแหน่งกองกลางตัวรุกให้กับทอตนัมฮอตสเปอร์

เขาเป็นนักเตะเยาวชนทีมชาติอังกฤษ และคว้าแชมป์ฟุตบอลชิงแชมป์แห่งชาติยุโรป รุ่นอายุไม่เกิน 19 ปีร่วมกับทีมรุ่นอายุไม่เกิน 19 ปีในปี 2022 เขาย้ายมาร่วมทีมทอตนัมฮอตสเปอร์ จากอะคาเดมีของวีแกนแอทเลติก ด้วยค่าตัวประมาณ 300,000 ปอนด์ ในเดือนกรกฎาคม 2020 และลงประเดิมสนามให้กับทีมชุดใหญ่ของสเปอร์ในเดือนมกราคม 2021 เขาถูกยืมตัวไปเล่นให้กับพอร์ทเวลในช่วงครึ่งแรกของฤดูกาล 2023–24 และถูกยืมตัวไปยังพลิมัทอาร์ไกล์ในช่วงครึ่งหลัง

 ชีวิตในวัยเด็ก 
อัลฟี ฌอน เดอไวน์ เกิดเมื่อวันที่ 1 สิงหาคม 2004 ที่เมืองวอร์ริงตัน ประเทศอังกฤษ เขาเป็นลูกชายของแคลร์ เดอไวน์ ผู้เชี่ยวชาญด้านทรัพยากรบุคคล และฌอน เดอไวน์ อดีตนักรักบี้ลีกในตำแหน่ง scrum-half ซึ่งเล่นให้กับสโมสรเซนต์เฮเลนส์ตั้งแต่ปี 1986 ถึง 1991 และโอลดัมตั้งแต่ปี 1992 ถึง 1993

 ระดับสโมสร 
 เริ่มต้นอาชีพ 
เดอไวน์เป็นนักเตะจากอะคาเดมีของสโมสรลิเวอร์พูล เขาถูกปล่อยออกจากทีมตอนอายุ 11 ปี และเซ็นสัญญากับวีแกนแอทเลติกในอีก 4 เดือนต่อมา เขาลงประเดิมสนามให้กับทีมรุ่นอายุไม่เกิน 23 ปีเมื่ออายุ 15 ปี เขาเป็นสมาชิกของทีมชุดที่เอาชนะทอตนัมฮอตสเปอร์ในรอบที่สี่ของเอฟเอยูธคัพ ฤดูกาล 2019–20 โดยลงเล่นในฐานะตัวสำรองในช่วงท้ายเกม เขาลงสนามเป็นตัวจริงในรอบก่อนรองชนะเลิศที่พบกับแมนเชสเตอร์ยูไนเต็ด ที่สนามโอลด์แทรฟฟอร์ด เขาเซ็นสัญญากับวีแกนแอทเลติก เมื่อวันที่ 6 มิถุนายน 2020 อย่างไรก็ตาม วีแกน ประสบปัญหาทางการเงินและเข้าสู่กระบวนการล้มละลายในเวลาไม่ถึงหนึ่งเดือนหลังจากนั้น ก่อนที่จะถูกขายให้กับทอตนัมฮอตสเปอร์ ในวันที่ 28 กรกฎาคม ด้วยค่าตัวประมาณ 300,000 ปอนด์ เขาใช้เวลาในช่วงต้นของการค้าแข้งกับสเปอร์ในตำแหน่งกองกลางตัวรับ ก่อนที่จะถูกดันขึ้นไปเล่นตำแหน่งกองกลางตัวรุกในช่วงหลัง

 ทอตนัมฮอตสเปอร์ 
เดอไวน์โดนใบแดงไล่ออกจากสนามระหว่างการแข่งขัน ยู-23 กับ เชลซี เมื่อเดือนธันวาคม 2020 จากการมีส่วนร่วมในเหตุการณ์ปะทะกับแดนนี ดริงก์วอเตอร์
# ริง ทากานาชิ
ริง ทากานาชิ (เกิด 17 ธันวาคม ค.ศ. 1988) เป็นนักแสดงภาพยนตร์และโทรทัศน์ชาวญี่ปุ่น

 อาชีพ 
ทากานาชิแสดงนำในภาพยนตร์ที่ดัดแปลงจากนวนิยายญี่ปุ่นเรื่อง Goth ในปี ค.ศ. 2007 โดยรับบทหนึ่งในตัวละครหลักชื่อโยรุ โมริโนะ เธอยังแสดงนำในซีรีส์ ซูเปอร์เซ็นไตซีรีส์ ปี ค.ศ. 2009 เรื่อง ขบวนการซามูไร ชินเคนเจอร์ ในบทมาโกะ ชิราอิชิ/ชิงเก็งพิงก์ ในเดือนกรกฎาคม ค.ศ. 2011 เธอแสดงนำใน มาสค์ไรเดอร์ดับเบิล Returns ริง ทากานาชิ เป็นสมาชิกกลุ่ม gravure idol ชื่อ Pink Jam Princess ร่วมกับสมาชิกอีกสี่คน

เธอแสดงร่วมกับ เรียว คาเซะ ในภาพยนตร์ของ อับบาส เคียรอสตามี เรื่อง ไลก์ซัมวันอินเลิฟ ในปี ค.ศ. 2012

 ผลงาน 
 ภาพยนตร์ 
 Goth (2008)
 Samurai Sentai Shinkenger The Movie: The Fateful War (2009)
 ขบวนการซามูไร ชินเคนเจอร์ VS โกออนเจอร์ ฉบับจอเงิน BANG!! (2010)
 Samurai Sentai Shinkenger Returns (2010) (V-Cinema)
 ขบวนการเทพสวรรค์ โกเซย์เจอร์ VS ชินเคนเจอร์ เดอะมูฟวี่ ดวลเดือดทูตสวรรค์ท้าซามูไร! (2011)
 มาสค์ไรเดอร์ดับเบิล RETURNS (2011)
 Like Someone in Love (2012)
 Isn't Anyone Alive? (2012)
 Love for Beginners (2012)
 Eve's Lover (2013)
 It All Began When I Met You (2013)
 Killers (2014)
 My Hawaiian Discovery (2014)
 Tanemaku Tabibito: Yume no Tsugigi (2016)
 The Door into Summer (2021), มิโดริ ซาโต้
 Cottontail (2022), ซัทสึกิ

 ละครโทรทัศน์ 
 โรงเรียนนักสืบ Q (2007)
 Rookies (2008)
 Tetsudō Musume: Girls Be Ambitious! (2008)
 มาสค์ไรเดอร์ดีเคด (2009) ตอนที่ 24 & 25
 ขบวนการซามูไร ชินเคนเจอร์ (2009-2010)
 Neo Ultra Q (2013)
 The Legend of Aterui (2013)
 Hokago Groove (2013)
 ฮานาโกะ นักแปลสาวหัวใจแกร่ง (2014)
 Tokyo Guard Center (2014) 
 Higanbana: Onnatachi no Hanzai File (2014) 
 Flashback (2014) 
 Masshiro (2015) 
 Dr.Rintarō (2015) 
 Red Cross: Onna Tachi no Akagami (2015) 
 Honto ni Atta Kowai Hanashi Natsu no Tokubetsu-hen 2015 (2015) 
 5-ji Kara 9-ji Made: Watashi ni Koi Shita Obōsan (2015) 
 Higanbana (2016)
 Fukigen na Kajitsu (2016)
 Aino Kekkon Soudanjo (2017)
 Koi ga Heta demo Ikitemasu (2017)
 Segodon (2018), Fuki
 DCU: Deep Crime Unit (2022), อาคาริ วาคาบายาชิ (ตอนที่ 1) 
 Vivant (2023) 
 Malice (2023) 
 Berabou (2025), คุณหญิงชิโฮะ
# แอลเอ็นอีอาร์ คลาสเอ 3 4472 ฟลายอิงสกอตส์แมน
รถจักรไอน้ำหมายเลข 4472 ฟลายอิงสกอตส์แมน  เป็นรถจักรไอน้ำแอลเอ็นอีอาร์ คลาสเอ 3 ประเภท 4-6-2 "แปซิฟิก" สร้างขึ้นในปี ค.ศ. 1923 ที่โรงงานดองคัสเตอร์เวิกส์ (Doncaster Works) สำหรับการรถไฟลอนดอนและตะวันออกเฉียงเหนือ (LNER) ออกแบบโดยเซอร์ไนเจล เกรสลีย์ เคยให้บริการรถไฟโดยสารด่วนทางไกลบนเส้นทางรถไฟหลักสายอีสต์คอสต์ที่ดำเนินงานโดย LNER และหน่วยงานสืบทอดอย่างการรถไฟอังกฤษ (BR) เขตตะวันออก และเขตตะวันออกเฉียงเหนือ โดยเฉพาะอย่างยิ่งบริการรถไฟเดอะฟลายอิงสกอตส์แมน (The Flying Scotsman) ระหว่างสถานีลอนดอนคิงส์ครอส กับสถานีรถไฟเอดินบะระ เวฟเวอร์ลีย์ อันเป็นที่มาของชื่อรถจักรคันนี้

ฟลายอิงสกอตส์แมนปลดประจำการจากการรถไฟอังกฤษ (British Railways) ในปี ค.ศ. 1963 หลังจากวิ่งไปแล้วกว่า 2.08 ล้านไมล์ (3.3 ล้านกิโลเมตร) ได้รับการยกย่องว่าเป็นรถจักรไอน้ำที่มีชื่อเสียงโด่งดังที่สุดในโลก ชื่อเสียงอันยิ่งใหญ่ของรถจักรคันนี้มาจากการได้รับการอนุรักษ์โดยเจ้าของหลายท่านตามลำดับได้แก่ แอลัน เพ็กเลอร์, เซอร์วิลเลียม แมกอัลไพน์, โทนี มาร์ชิงตัน และตั้งแต่ปี ค.ศ. 2004 เป็นต้นมาโดยพิพิธภัณฑ์การรถไฟแห่งชาติ (National Railway Museum) 4472 กลายเป็นรถจักรไอน้ำที่สำคัญของ LNER เคยเป็นตัวแทนของบริษัทเข้าร่วมงานนิทรรศการจักรวรรดิอังกฤษ (British Empire Exhibition) ถึงสองครั้ง และในปี ค.ศ. 1928 ก็ได้เป็นรถจักรลากจูงขบวนรถไฟเดอะฟลายอิงสกอตส์แมนในเที่ยวแรกที่วิ่งแบบไม่หยุดพัก นอกจากนี้ฟลายอิงสกอตส์แมนยังทำลายสถิติโลกด้านการเดินรถด้วยไอน้ำถึง 2 ครั้ง โดยเป็นหัวรถจักรไอน้ำคันแรกที่ได้รับการรับรองอย่างเป็นทางการว่าทำความเร็วได้ถึง 161 กิโลเมตรต่อชั่วโมง (100 ไมล์ต่อชั่วโมง) ในวันที่ 30 พฤศจิกายน ค.ศ. 1934 และทำสถิติการวิ่งแบบไม่หยุดพักที่ไกลที่สุดในโลกสำหรับหัวรถจักรไอน้ำคือ 679 กิโลเมตร (422 ไมล์) ระหว่างการทัวร์ที่ออสเตรเลียเมื่อวันที่ 8 สิงหาคม ค.ศ. 1989
# มองมองทิน
เทะตินมองมองทิน (20 สิงหาคม พ.ศ. 2409 – 23 มีนาคม พ.ศ. 2488) หรือเป็นที่รู้จักในชื่อ มัณฑะเลย์อู้ทิน เป็นเจ้านายพม่าที่มีบทบาทหลายประการ ตั้งแต่เป็นนักเขียน นักประวัติศาสตร์ ข้าราชการอาณานิคมสหราชอาณาจักร และผู้นำขบวนการต่อต้าน พระองค์มีชื่อเสียงในฐานะผู้เขียน พระราชพงศาวดารราชวงศ์โก้นบอง  หนึ่งในพระนัดดาของพระองค์ คือ ซุซุลวีน เคยเป็นสุภาพสตรีหมายเลขหนึ่งของประเทศพม่า

 ประวัติ
มองมองทินประสูติในช่วงเช้าตรู่ของวันจันทร์ที่ 20 สิงหาคม พ.ศ. 2409 ตรงกับรัชกาลพระเจ้ามินดง เป็นพระโอรสของมีนเยตีฮะจอ (Minye Thiha Kyaw) ผู้กินส่วยเมืองมยี่นมู (Myinmu) กับพระชนนีชื่อ เจ้าหญิงเจาะปวาซอ (Kyauk Pwa Saw) เป็นเจ้าหญิงแห่งกรุงศรีอยุธยา ครอบครัวฝ่ายพระชนกสืบสันดานมาจากมีนเยเมียะซวา (Minye Myat Swar) ผู้กินส่วยเมืองวู่นโต (Wuntho) กับเจ้าหญิงสิริปภาเทวี (Thiri Pabadewi) ผู้กินส่วยเมืองท่านตะบีน (Htantabin) พระราชธิดาในพระเจ้ามังระ ส่วนครอบครัวฝ่ายพระชนนี คือ เจ้าหญิงเจาะปวาซอ ผู้สืบสันดานจากเจ้านายจากราชวงศ์บ้านพลูหลวงที่ถูกกวาดจากกรุงศรีอยุธยาเมื่อคราวเสียกรุงศรีอยุธยาครั้งที่สองไปไว้ที่เมืองอังวะ ซึ่งเป็นเขตราชธานีเดิม

มองมองทินมีความสนพระทัยในประวัติศาสตร์พม่าอย่างมาก พระองค์รวบรวมโบราณวัตถุจำนวนมากจัดเก็บอย่างเป็นสัดส่วน เช่น คัมภีร์ในพระพุทธศาสนา เอกสารใบลาน หนังสือ ภาพวาด บทละคร ถูกจัดเก็บในวังมากกว่า 4,000 ชิ้น แต่เป็นที่น่าเสียดายที่สมบัติโบราณเหล่านี้ถูกกองกำลังก๊กมินตั๋งเผาทำลายทั้งหมดใน พ.ศ. 2485 ในช่วงที่ญี่ปุ่นยึดครองพม่า ด้วยความสนพระทัยในประวัติศาสตร์ พระองค์อาสาเป็นอาจารย์สอนวิชาประวัติศาสตร์ในมหาวิทยาลัยมัณฑะเลย์สัปดาห์ละสองครั้ง ด้วยมุ่งหวังที่จะถ่ายทอดความรู้เพื่อประโยชน์แก่คนรุ่นใหม่ และยังนิพนธ์ พระราชพงศาวดารราชวงศ์โก้นบอง  ซึ่่งมีเนื้อหาครอบคลุมยุคราชวงศ์โก้นบอง จากการนำข้อมูลจากแหล่งอื่นเข้าไว้ในนิพนธ์ คือ มหาราชวงศ์ ฉบับหอแก้ว และ มหาราชวงศ์ ฉบับที่สอง รวมไปถึงการรวบรวมข้อมูลผ่านการสัมภาษณ์อดีตข้าราชบริพาร

มองมองทินมีพระอาการประชวรระหว่างเสด็จประพาสประเทศไทย และสิ้นพระชนม์ลงด้วยพระโรคบิดเมื่อวันที่ 23 มีนาคม พ.ศ. 2488 ที่เมืองตองยี สหพันธรัฐฉาน
# ทศพล หมายสุข
ทศพล หมายสุข ชื่อเล่น ท็อป เกิดเมื่อวันที่ 27 กุมภาพันธ์ พ.ศ. 2532  เป็นนักแสดงชายและดีเจชาวไทย

 ประวัติ 
ทศพล เกิดเมื่อวันที่ 27 กุมภาพันธ์ พ.ศ. 2532 จบการศึกษาระดับปริญญาตรีจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ

เข้าสู่วงการบันเทิงเมื่อปี พ.ศ. 2548 ในวัย 16 ปีจากการชักชวนของโมเดลลิ่งขณะที่เขาไปเรียนพิเศษที่สยาม เขาได้รับอนุญาตจากแม่จึงได้ไปคัดเลือกเป็นนักแสดงในโฆษณาต่าง ๆ เรื่อยมา ในปี พ.ศ. 2549 เขาได้ไปคัดเลือกเพื่อร่วมแสดงในน้องใหม่ร้ายบริสุทธิ์ และขบวนการสปอร์ตเรนเจอร์ ซึ่งเขาได้รับเลือกให้แสดงในขบวนการสปอร์ตเรนเจอร์โดยแสดงเป็น นิว หรือ เทนนิสกรีน ก่อนจะพักงานแสดงทั้งหมดเนื่องจากการเรียนที่หนักขึ้น

จากนั้นในปี พ.ศ. 2558 ทศพลได้รับเลือกให้เป็นสุดยอดหนุ่มโสดในฝันแห่งปี 2015 โดยนิตยสารคลีโอ

 ผลงาน 

 ภาพยนตร์ 
ปีชื่อเรื่องบทบาทหมายเหตุ2549เดอะ กิ๊กแสตมป์2560เปรมิกา ป่าราบหมวดภูมิ2562ภารกิจศพป่วนหิน25664 KINGS 2ตุ้มเม้ง กนก 2567หลวงพี่เท่ง Come Backทินธี่หยด 2จิรศักดิ์วัยหนุ่ม 2544บอย2568Shadowless (ในเงา)วิทย์

 ละคร / ซีรีส์ 
ปีชื่อเรื่องบทบาทช่องหมายเหตุ2549ขบวนการสปอร์ตเรนเจอร์นิวช่อง 32559ตี๋ใหญ่ ดับ ดาว โจรพาสเวิร์ดโมโน 29หัวใจและไกปืนมิ่ง แม่นมากโมโน 292560มอมเจิดThaiPBS2561ฤดูกาลแห่งรักบิ๊กThaiPBSตอน หนาว2562The Tunnel ปริศนาล่าข้ามเวลาพีระ ชุ่มชื่นTrue242567 Club Friday The Series Hot Love Issue เรื่องรัก เรื่องร้อน ตอน นอกใจหรือนอกกายวิทย์ช่องวัน 31

 มิวสิควิดีโอ 
ปีชื่อเพลงวง2567โลกที่แบกไว้มนัสวีร์อีกแค่สักวันเดียวก็พอMore Nine

 พิธีกร 
ปีรายการช่อง2558เรื่องของดาว New SocietyNINE TV
# จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดภูเก็ต ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือน กุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดภูเก็ต กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# ยาชิโอะ
ยาชิโอะ  เป็นนครที่ตั้งอยู่ทางตะวันออกเฉียงใต้ของจังหวัดไซตามะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มิถุนายน ค.ศ. 2024 ประมาณ 94,266 คน มีความหนาแน่นของประชากร 5,231 คนต่อตารางกิโลเมตร

 ภูมิศาสตร์ 
ยาชิโอะตั้งอยู่ในจังหวัดไซตามะทางตะวันออกเฉียงใต้สุด บนระดับความสูงจากน้ำทะเลเพียง 3 เมตร อยู่บนพื้นที่ตอนกลางของแม่น้ำนากะ และห่างจากใจกลางโตเกียวประมาณ 20 กิโลเมตร

 เทศบาลข้างเคียง 
 จังหวัดไซตามะ
 นครโซกะ
 นครมิซาโตะ
 มหานครโตเกียว
 เขตอาดาจิ
 เขตคัตสึชิกะ

 ภูมิอากาศ 
ยาชิโอะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของยาชิโอะอยู่ที่ 14.9 °C ปริมาณน้ำฝนเฉลี่ยทั้งปีอยู่ที่ 1,482 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.5 °C และต่ำสุดในเดือนมกราคมอยู่ที่ประมาณ 3.4 °Cข้อมูลภูมิอากาศยาชิโอะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรยาชิโอะ ประชากรของยาชิโอะเพิ่มขึ้นอย่างรวดเร็วในช่วง 60 ปีที่ผ่านมา

 ประวัติศาสตร์ 
พื้นที่ของยาชิโอะในปัจจุบันมีการตั้งถิ่นฐานมาตั้งแต่ยุคโคฟุง และเป็นส่วนหนึ่งของแคว้นชิโมซะตั้งแต่ยุคนาระ ในช่วงยุคเอโดะภายใต้การปกครองของรัฐบาลโชกุนโทกูงาวะ พื้นที่ดังกล่าวเป็นดินแดนที่อยู่ภายใต้การควบคุมโดยตรงของรัฐบาลโชกุน

หลังจากการปฏิรูปเมจิ พื้นที่ดังกล่าวถูกจัดให้อยู่ภายในจังหวัดไซตามะที่จัดตั้งใหม่ใน ค.ศ. 1871 และแบ่งออกเป็นหมู่บ้านต่าง ๆ พร้อมกับมีการจัดตั้งระบบเทศบาลใน ค.ศ. 1889 หมู่บ้านยาชิโอะก่อตั้งขึ้นโดยให้ขึ้นอยู่กับอำเภอมินามิไซตามะ จังหวัดไซตามะ โดยการรวมหมู่บ้านชิโอโดเมะ ฮาจิโจ และยาฮาตะเข้าด้วยกันในวันที่ 28 กันยายน ค.ศ. 1956 และได้รับการยกฐานะเป็นเมืองเมื่อวันที่ 1 ตุลาคม ค.ศ. 1964 และเป็นนครเมื่อวันที่ 15 มกราคม ค.ศ. 1972

 การเมืองการปกครอง 
thumb|right|ศาลาว่าการนครยาชิโอะ

นครยาชิโอะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 21 คน ในการเมืองระดับจังหวัด นครยาชิโอะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในการเมืองระดับชาติ นครยาชิโอะเป็นส่วนหนึ่งของเขตเลือกตั้งจังหวัดไซตามะที่ 14 ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
จากที่ตั้งของเมือง ยาชิโอะจึงเป็นศูนย์กลางการกระจายสินค้าโดยมีสวนอุตสาหกรรมหลายแห่ง นอกจากนี้ เมืองนี้ยังเป็นชุมชนที่อยู่อาศัยชานเมืองของประชากรบางส่วนที่เดินทางไปทำงานในมหานครโตเกียว

 การศึกษา 
ยาชิโอะมีโรงเรียนที่สังกัดเทศบาลนคร ได้แก่ โรงเรียนประถมศึกษา 10 แห่ง โรงเรียนมัธยมศึกษาตอนต้น 5 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 2 แห่ง

 การขนส่ง 
 รถไฟ 
 25px บริษัท Metropolitan Intercity Railway: สึกูบะเอ็กซเพรส
 สถานี: 

 ทางหลวง 
 24px|link=|alt=C2 ทางด่วนชูโตะ สายมิซาโตะ
 
 
 

 บุคคลที่มีชื่อเสียง 
 โยเฮ โอตาเกะ  - นักฟุตบอลอาชีพ
 คัง โอตาเกะ  - นักเบสบอลอาชีพ
# นิวยอร์กเซ็นทรัล ฮัดสัน
นิวยอร์กเซ็นทรัล ฮัดสัน  เป็นรถจักรไอน้ำประเภท 4-6-4 หรือ "ฮัดสัน" ยอดนิยมที่สร้างโดยบริษัทอเมริกันโลโคโมทีฟเวิกส์ (ALCO), บอลด์วินโลโคโมทีฟเวิกส์SteamLocomotive.com และลิมาโลโคโมทีฟเวิกส์ มีทั้งหมด 3 ชุดตั้งแต่ปี ค.ศ. 1927 ถึง 1938 เพื่อใช้งานบนทางรถไฟของบริษัทรถไฟนิวยอร์กเซ็นทรัล (NYC) ได้รับการตั้งชื่อตามแม่น้ำฮัดสัน รูปแบบการจัดเรียงล้อ 4-6-4 ถูกเรียกว่าแบบ "ฮัดสัน" ในสหรัฐอเมริกา เนื่องจากรถจักรเหล่านี้เป็นรุ่นแรกที่สร้างและใช้งานในอเมริกาเหนือ สร้างขึ้นมาเพื่อลากจูงขบวนรถไฟผู้โดยสารความเร็วสูง รถจักรฮัดสันมีชื่อเสียงจากการลากจูงขบวนรถไฟชื่อดังของนิวยอร์กเซ็นทรัลอย่างเช่น ทเวนตีท์เซนจูรีลิมิเต็ด (20th Centruty Limited) และเอ็มไพร์สเตตเอกซ์เพรส (Empire State Express) 

เมื่อรถจักรดีเซลเข้ามาแทนที่ในช่วงกลางศตวรรษที่ 20 รถจักรไอน้ำฮัดสันทั้งหมดก็ถูกปลดประจำการ และถูกแยกชิ้นส่วนไปในปี ค.ศ. 1957 ยกเว้นรถถ่านหินของหมายเลข J-1d 5313 ซึ่งถูกเก็บรักษาไว้ที่แหล่งประวัติศาสตร์แห่งชาติสตีมทาวน์  (Steamtown National Historic Site) ในเมืองสแครนตัน รัฐเพนซิลเวเนีย
# ฮินาโกะ ซากุไร
ฮินาโกะ ซากุไร , เกิดเมื่อวันที่ 2 เมษายน ค.ศ. 1997 ที่เมืองโอกายามะ จังหวัดโอกายามะ ประเทศญี่ปุ่น เป็นนักแสดงชาวญี่ปุ่น, นางแบบ  และเป็นทาเลนโตที่ได้ปรากฏตัวในภาพยนตร์และรายการโทรทัศน์หลายเรื่อง ซากุไรเป็นตัวแทนของบริษัท อินเซนต์

 ประวัติ 
ซากุไรได้เปิดตัวการแสดงครั้งแรกในละครเวทีเรื่อง Soreiyu ในเดือนพฤษภาคม ค.ศ. 2016 ต่อมาในเดือนกรกฎาคม เธอได้ปรากฏตัวในละครโทรทัศน์เป็นครั้งแรกในละครเรื่อง Soshite, Dare mo inaku natta ของ นิปปงทีวี

 ผลงาน 

 ทีวีชีรีส์ 
 ปี ชื่อ บทบาท หมายเหตุ  2016  Soshite, Dare mo inaku natta  ซาโอริ คิมิเอะ   The Last Cop  นานาโกะ มิชิมะ   2019  Secret Unrequited Love  มายุ ทาเนดะ    2020  Furo Girl!  ซาโยโกะ โอยูมิโนะ  บทบาทนำ   2021  Mairunovich  ไมรุ คิโนชิตะ  บทบาทนำ 

 ภาพยนตร์ 
 ปี ชื่อ บทบาท หมายเหตุ  2017  Last Cop: The Movie  นานาโกะ มิชิมะ  2018  Marmalade Boy  มิกิ โคอิชิคาวะ  บทบาทนำ  You, I Love  ยู ฮารุนะ  2019  He Won't Kill, She Won't Die  นานะ ชิคาโนะ  บทบาทนำ  Ninkyō Gakuen  มิซากิ  2023  Majo no Kōsui  เอมะ วาคาบายาชิ   Kingdom 3: The Flame of Destiny  ดงเหมย, ดง เมย์   2024  Kingdom 4: Return of the Great General  ดงเหมย, ดง เมย์   Saint Young Men: The Movie ลูกสาวคนโตคนที่สองของมารา 

 เสียงพากย์ญี่ปุ่น 
 ปี ชื่อ บทบาท เสียงพากย์ต้นฉบับ หมายเหตุ  2017 Transformers: The Last Knight อิซาเบลลา Isabela Moner 

 ละครเวที 
 ปี ชื่อ บทบาท  2016  Soreiyu  ไมโกะ โอโคจิ 

 บรรณานุกรม 
 ปี ชื่อ  2016  Shashin-shū: Hinako Sakurai desu.  2017  Hinako Sakurai CM MAKING PHOTO BOOK
# จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดระนอง พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
# จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดระนอง พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
# จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดระนอง พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
# จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดระนอง พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
# จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดระนอง พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดระนองทั้งจังหวัด